|  |
| --- |
| **РЕЖИМ УЛАСКА ДРЖАВЉАНА РЕПУБЛИКЕ СРБИЈЕ У ЗЕМЉЕ ЕУ** **У УСЛОВИМА ПАНДЕМИЈЕ COVID – 19**[**https://www.mfa.gov.rs/gradjani/putovanje-u-inostranstvo/covid-19-uslovi-za-putovanje**](https://www.mfa.gov.rs/gradjani/putovanje-u-inostranstvo/covid-19-uslovi-za-putovanje) **(ажурирано 11.03.2021.)** |
| **Земља ЕУ** | **Услови уласка** | **Дипломатско - конзуларна представништва у Београду** |
| **АУСТРИЈА** | Држављанима Србије није дозвољен улазак у Аустрију осим лицима која имају регулисан боравак у Аустрији, као и у посебним случајевима, и то за лица која у Аустрију путују: из пословних разлога; једном лицу у пратњи особе која у Аустрију долази у сврху медицинског лечења; ради почетка или наставка студија, односно у циљу научног истраживања; ради учешћа у школским активностима; ради присуствовања судским или административним поступцима пред аустријским надлежним органима; члановима особља дипломатских представништава, запосленима у међународним организацијама и лицима која са њима живе у заједничком домаћинству; хуманитарно особље; због планираних важних догађаја у кругу породице (венчања, крштења, рођендани, непериодичне посете животном партнеру). Наведене категорије лица су у обавези да приликом уласка на граници приложе доказ о сврси путовања, односно доказ да припадају једној од наведених категорија. Пре путовања у Аустрију обавезна је електронска регистрација која се може обавити најраније 72 сата пре путовања. Потребно је поседовање потврде о извршеној електронској регистрацији (у штампаној или електронској форми) приликом граничне контроле. Електронску регистрацију (Pre – Travel Clearance – PTC) је могуће извршити преко следећег линка <https://entry.ptc.gv.at/>. Приликом уласка у Аустрију потребно је имати негативан COVID тест (PCR или антигенски), не старији од 72 сата. Уколико лице не поседује наведени тест, у обавези је да уради тест у Аустрији у року од 24 сата. И поред тога важи обавеза 10-дневнoг карантина, који је могуће прекинути најраније петог дана, уколико лице добије негативан налаз на тесту на корона вирус (поред PCR прихватају се и анти-ген тестови). Изузеци од наведеног правила (који нису у обавези да буду у 10-дневном карантину) али су, уколико долазе из Србије или из неке од тзв. „ризичних земаља“, у обавези да поседују негативан COVID тест, не старији од 72 сата, јесу следеће категорије лица: лица која путују из службених разлога; лица која у Аустрију долазе како би учествовала у судском процесу; лице у пратњи особе која у Аустрију долази из медицинских разлога; дипломате акредитоване у Аустрији; припадници хуманитарних конвоја. Лица која спадају у изузетке, тј. која нису у обавези да буду у карантину, такође су у обавези да изврше електронску регистрацију и том приликом треба да означе поље ,,путовање спада у изузетак на основу члана 4. или 5.”. Транзит кроз Аустрију је дозвољен без задржавања, односно уколико је загарантовано напуштање земље без одлагања. Није потребан тест за транзит, као ни електронска  регистрација. Деца до навршене десете године живота не морају имати негативан тест ради уласка у Аустрију, с тим да и за њих важе све одредбе као и за одраслу особу под чијим надзором путују.  Улазак у Аустрију без теста и без карантина могућ је у следећим случајевима: лица која обављају путнички и теретни саобраћај; лица која долазе због неге животиња/пољопривредних разлога; професионални возачи/пилоти; лица која долазе из посебних интереса за Аустрију; путници у транзиту  без заустављања, чак и у случајевима  кад постоји нужна пауза у Аустрији (нпр. пауза између летова и сл); припадници служби безбедности који спроводе репатријацију; лица која возе возила јавних служби (хитна помоћ, ватрогасна и полицијска возила); лица која долазе из непредвиђених, неодложних и нарочито релевантних разлога у кругу породице у појединачним случајевима (нпр. смртни случај, сахрана, рођење); лица која долазе ради медицинског лечења уз поседовање потврде аустријске медицинске установе о неопходности медицинског лечења у Аустрији. Улазак у Аустрију из држава ЕУ, ЕЕЗ, односно Швајцарске, Андоре, Монака, Сан Марина, Ватикана је дозвољен без негативног PCR теста и карантина, под условом да лица долазе и докажу да су у претходних 10 дана боравила у једној од земаља које се налазе на листи тзв. ,,безбедних држава”  (листа А). Улазак у Аустрију из ,,трећих држава” дозвољен је искључиво уколико се налазе на листи тзв. ,,безбедних држава” (листа А). Листа А се може  наћи у следећем линку:  <https://www.sozialministerium.at/Informationen-zum-Coronavirus/Coronavirus---Rechtliches.html>. Коначну одлуку о уласку у Аустрију доносе надлежни погранични органи. |   <https://www.bmeia.gv.at/sr/ambasada-austrije-beograd/> |
| **МАЂАРСКА** | Држављани Србије не могу уђу у Мађарску уколико је разлог путовања туристички. Улазак у Мађарску у приватне сврхе је могућ само на основу добијене сагласности од мађарске полиције. Захтев се подноси преко сајта [www.police.hu](http://www.police.hu/), на мађарском или енглеском језику. Уз молбу се прилажу докази о разлозима путовања (лечење, школовање, пословне активности, позиви на суђење, породични догађаји, учешће на спортским, културним и верским догађајима од посебног значаја и др). Лицу које добије сагласност за улазак у Мађарску биће одређен обавезан карантин у трајању од 14 дана. За време карантина могуће је тестирање о свом трошку. У случају два негативна теста, урађена од стране мађарских здравствених органа у року од 5 дана са размаком од најмање 48 сати, моћи ће да се напусти карантин. Држављани Србије могу да транзитирају кроз Мађарску под одређеним условима (утврђена маршрута, заустављање на предвиђеним местима, земља се мора напустити у року од 24 сата) и уколико пруже чврсти докази о испуњености услова за улазак у суседну земљу према којој напуштају територију Мађарске. Од 11.новембра због мере ограничења кретања у периоду од 20.00 до 05.00 часова, лица која допутују на међународни аеродром „Лист Ференц“ у Будимпешту у вечерњим и ноћним часовима дозвољено је да напусте аеродром, али су дужни да у што краћем периоду транзитирају и, без свраћања у насељена места, напусте територију Мађарске. Приликом евентуалног заустављања и провере од стране мађарске полиције, потребно је да се покаже авионска карта. Лица која улазе у Мађарску ради одласка преко аеродрома „Лист Ференц“ у неку другу земљу треба да пруже доказ да путују до аеродрома (авионска карта), као и доказ о испуњености услова за улазак у земљу крајње дестинације. Држављани Србије који раде у пограничној зони улазе у Мађарску без ограничења (поседовања негативног теста на COVID-19). Они могу да бораве у Мађарској у дубини до 30 км од границе, најдуже до 24 сата. Због мере ограничења кретања, Мађарска мора да се напусти најкасније до 20.00 часова. Изузетак чине само она лица која због радних обавеза у Мађарској морају да остану дуже (највише до 24 сата) што доказују потврдом у облику попуњеног формулара овереног од стране послодавца. За кршење прописа може да се изрекне казна у висини од 5.000 до 150.000 форинти (140 до 420 евра). Наведене мере се не примењују на лица која прелазе границу Мађарске у теретном саобраћају. | https://belgrad.mfa.gov.hu/srb/news/tajekoztato-az-uj-koronavirusos-covid-19-megbetegedesekkel-kapcsolatban |
| **ПОЉСКА** | https://www.gov.pl/web/coronavirus/travel | https://www.gov.pl/web/coronavirus/travel |
| **СЛОВЕНИЈА** | Држављани Србије или лица која имају боравак у Србији могу ући у Словенију уз обавезни карантин од 10 дана (са могућношћу да ураде PCR тест у Словенији и са негативним резултатом се ослободе даљег карантина) или уз поседовање PCR теста, не старији од 48 сати, урађен у Србији (у једној од институција Србије са списка чији се тестови признају) или у једној од земаља ЕУ, односно Шенгенског простора. Негативан резултат теста извршеног по методи HAGT се признаје уколико је урађен у држави чланици ЕУ, односно држави Шенгенског простора. Држављани Србије могу ући у Словенију без карантина и негативног теста у следећим случајевима: - лица која приложе потврду о позитивном HAGT, позитивном PCR тесту старијем од 21 дан, али који није старији од 6 месеци или потврду лекара да је прележао CОVID-19 и од почетка симптома није прошло више од шест месеци; - лица која приложе потврду о вакцинацији против COVID-19 којoм доказују да је од примања друге дозе вакцине произвођача Biontech/Pfizer протекло најмање 7 дана, Moderna најмање 14 дана и AstraZeneca најмање 21 дан;- лица која су упућена на или са извршења задатака у сектору међународног превоза и то при преласку границе доказују »потврдом за раднике у сектору међународног превоза« или другим одговарајућим документом из кога се може видети да их је упутио послодавац;- лица која врше превоз робе у Словенију или из Словеније у привредном саобраћају, као и теретни саобраћај у транзиту, при чему напушта Словенију у року од 8 сати по преласку границе;- лица која трензитирају кроз Словенију и напушта земљу најкасније у року од 6 сати након уласка;- представници страног безбедносног органа (полиције или правосуђа), који извршавају званични задатак и напуштају Словенију чим је то, по извршењу задатка, могуће;- особе које због медицинских разлога долазе у Словенију санитетским возилом;- особе са дипломатским путним исправама;- деца која нису навршила 13 година и границу прелази са чланом уже породице, који није упућен у кућни карантин и није му забрањен улазак у Словенију.За транзит кроз Словенију неопходно је поседовање доказа о уласку у државу у коју се лице упутило (боравишна дозвола, оверено позивно писмо, резервација хотела...) и није потребно поседовање негативног PCR теста. Транзит може трајати максимално шест сати | http://www.beograd.veleposlanistvo.si/index.php?id=20&L=9 |
| **ХРВАТСКА** | Држављани Србије који у Хрватску путују из туристичких или других привредних интереса, школовања, неодложних разлога (нпр. лечење, смртни случај, власници некретнина у Хрватској и др.) или других личних неодложних разлога могу ући у Хрватску уз негативни PCR тест, не старији од 48 сати или PCR тестирањем по доласку у Хрватску уз обавезну самоизолацију до добијања негативног налаза. За лица у транзиту није потребан тест, али је неопходан доказ да је одобрен улазак у следећу земљу. Транзит не сме бити дужи од 12 сати. Држављани земаља ЕУ и Шенгена могу улазити у Хрватску уз одређена ограничења. | http://www.mvep.hr/hr/konzularne-informacije/boravak-stranaca/odobrenje-boravka-u-hrvatskoj/ |